Ministru kabineta rīkojuma projekta "Par tiesību aktu grozījumu virzību

**saistībā ar *euro* ieviešanu Latvijā" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums |  *Euro* ieviešanas kārtības likuma 30.pants. |
|  2. |  Pašreizējā situācija un problēmas | Ministru kabineta (turpmāk - MK) 2012.gada 29.maija sēdē tika apstiprināta "Koncepcija par normatīvo aktu sakārtošanu saistībā ar *euro* ieviešanu Latvijā" (protokols Nr. 30, 42.§), kas nosaka vienotu normatīvo aktu sakārtošanas kārtību saistībā ar *euro* ieviešanu gan attiecībā uz likumiem, MK noteikumiem un MK rīkojumiem, gan arī uz pašvaldību saistošajiem noteikumiem. Atbilstoši MK 2010.gada 24.marta rīkojumā Nr.165 "Grozījumi MK 2006.gada 6.marta rīkojumā Nr.148 "Par Latvijas Nacionālo eiro ieviešanas plānu"" noteiktajam un MK 2012.gada 29.maijā apstiprinātajai "Koncepcijai par normatīvo aktu sakārtošanu saistībā ar *euro* ieviešanu Latvijā" tika izstrādāts un 2013.gada 31.janvārī Saeimā pieņemts *Euro* ieviešanas kārtības likums, ar mērķi nodrošināt efektīvu un caurskatāmu *euro* ieviešanu Latvijas Republikā.Minētā likuma izskatīšanas gaitā Saeimā, no tā tika svītrotas vairākas būtiskas normas, kas attiecās uz normatīvo aktu sakārtošanu saistībā ar *euro* ieviešanu, ar mērķi deleģēt izpildvarai noteikt tiesību aktu virzības kārtību līdz Saeimai.Ņemot vērā minēto, ir sagatavots Ministru kabineta rīkojuma projekts „Par tiesību aktu grozījumu virzību saistībā ar *euro* ieviešanu Latvijā” (turpmāk – rīkojuma projekts).  |
|  3. |  Saistītie politikas ietekmes novērtējumi un pētījumi |  Šo jomu neskar. |
|  4. |  Tiesiskā regulējuma mērķis un būtība: | Ņemot vērā, ka Saeimas Budžeta un finanšu (nodokļu) komisija *Euro* ieviešanas likuma izskatīšanas gaitā komisijā svītroja no tā vairākas būtiskas normas, kas regulēja normatīvo aktu virzības kārtību (līdz to iesniegšanai Saeimā) un termiņus saistībā ar *euro* ieviešanu, kā arī vienojās, ka minētās normas ir iekļaujamas MK līmeņa tiesību aktos, ir sagatavots MK rīkojuma projekts „Par tiesību aktu grozījumu virzību saistībā ar *euro* ieviešanu Latvijā”.  |
|  5. |  Projekta izstrādē iesaistītās institūcijas |  Ar mērķi nodrošināt efektīvu *euro* ieviešanas procesu Latvijā 2005.gada 18.jūlijā ar MK rīkojumu Nr.308 "Par vadības komitejas izveidošanu" tika izveidota Vadības komiteja, kuras pakļautībā strādā piecas darba grupas:1) Valsts administrācijas darba grupa (atjaunotais sastāvs apstiprināts 2012.gada 29.maijā ar Finanšu ministrijas rīkojumu Nr.273 "Par Valsts administrācijas darba grupas izveidošanu");2) Naudas un maksājumu darba grupa (atjaunotais sastāvs apstiprināts 2012.gada 21.maija ar Finanšu ministrijas rīkojumu Nr.255 "Par Naudas un maksājumu sistēmu darba grupas izveidošanu");3) Finanšu sistēmas darba grupa (atjaunotais sastāvs apstiprināts 2012.gada 21.maija ar Finanšu ministrijas rīkojumu Nr.254 "Par Finanšu sistēmas darba grupas izveidošanu";4) Nefinanšu uzņēmumu un patērētāju darba grupa (atjaunotais sastāvs ir apstiprināts ar 2012.gada 10.septemba Ekonomikas ministrijas rīkojumu Nr.166 un 2012.gada 19.jūnija Ekonomikas ministrijas rīkojumu Nr.104. "Par grozījumiem Ekonomikas ministrijas 20.02.2012. rīkojumā Nr.35 "Par darba grupas "Nefinanšu uzņēmumi un patērētāji" izveidi"")5) Sabiedrības informēšanas un komunikācijas darba grupa (atjaunotais sastāvs apstiprināts 2012.gada 16.maijā ar Finanšu ministrijas rīkojumu Nr.231 "Par Sabiedrības informēšanas un komunikācijas darba grupas izveidošanu").Atbilstoši Eiro projekta darba grupu sastāvam, *Euro* ieviešanas kārtības likumprojekts tika izskatīts un komentēts no visām darba grupām, kurās strādā Ārlietu ministrijas, Ekonomikas ministrijas, Iekšlietu ministrijas, Izglītības un zinātnes ministrijas, Labklājības ministrijas, Satiksmes ministrijas, Veselības ministrijas, Vides aizsardzības un reģionālās attīstības ministrijas, Zemkopības ministrijas, Valsts kancelejas, Valsts kases, Valsts ieņēmumu dienesta, Finanšu un kapitāla tirgus komisijas, Latvijas Bankas, Valsts sociālās apdrošināšanas aģentūras, Centrālās statistikas pārvaldes, Latvijas Centrālā depozitārija, Patērētāju tiesību aizsardzības centra, Sabiedrisko pakalpojumu regulēšanas komisijas, Latvijas Pasta, Latvijas Pašvaldību savienības, Latvijas Komercbanku asociācijas, Latvijas Tirgotāju asociācijas, Patērētāju interešu aizstāvības asociācijas, Patērētāju interešu aizstāvības kluba, Latvijas Kooperatīvo krājaizdevu sabiedrību savienības, Latvijas Apdrošināšanas brokeru asociācijas, Latvijas Profesionālo apdrošināšanas brokeru asociācijas, Latvijas Investīciju un attīstības aģentūras, Tūrisma attīstības valsts aģentūras pārstāvji. |
|  6. |  Iemesli, kādēļ netika nodrošināta sabiedrības līdzdalība |  Nav attiecināms. |
|  7. |  Cita informācija | Vēršam uzmanību, ka rīkojuma projektā iekļautās normas ir atbilstošas 2012.gada 7.novembra MK sēdē apstiprinātā *Euro* ieviešanas likuma 29.pantam. Ņemot vērā, ka *Euro* ieviešanas kārtības likums tā izstrādes procesā tika saskaņots ar visām šīs sadaļas 5.punktā minētajām institūcijām, un ņemot vērā, ka rīkojuma projekts pēc būtības neparedz atšķirīgu regulējumu no 2012.gada 7.novembra MK sēdē apstiprinātā *Euro* ieviešanas likuma 29.panta, rīkojuma projektu nav plānots atsevišķi saskaņot ar minētajām institūcijām.Gadījumos, kad rīkojuma projektā paredzētie termiņi ar *euro* ieviešanu saistīto tiesību aktu projektu sagatavošanai un virzībai atšķiras no citos Ministru kabineta apstiprinātajos tiesību aktos paredzētajiem termiņiem (piemēram, no termiņiem, kuri ir noteikti Latvijas Nacionālā *euro* ieviešanas plāna 1. pielikumā (apstiprināts ar Ministru kabineta 2013. gada 4. aprīļa rīkojumu Nr. 136 „Par Latvijas Nacionālo *euro* ieviešanas plānu”), Ministru kabineta 2012. gada 27. jūnija rīkojumā Nr. 282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” un attiecīgās koncepcijas 7. pielikumā), jāievēro šajā rīkojumā ("Par tiesību aktu grozījumu virzību saistībā ar *euro* ieviešanu Latvijā") noteiktie termiņi. |

*Anotācijas II, III, IV, V un VI sadaļa – nav attiecināmas.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Rīkojuma projekta izpildi nodrošinās iesaistītās institūcijas savas kompetences ietvaros. |
|  2. |  Projekta izpildes ietekme uz pārvaldes funkcijām | Rīkojuma projekta izpilde neietekmēs iesaistīto institūciju funkcijas, iesaistītās iestādes tām deleģētos uzdevumus veiks savu funkciju ietvaros. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide | Šo jomu neskar. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija |  Šo jomu neskar. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija | Šo jomu neskar. |
|  6. |  Cita informācija | Nav. |

Finanšu ministrs A.Vilks

15.05.2013. 10:05

852

I. Jermacāne

tālr.: 67095429, fakss: 67083830

Ilga.Jermacane@fm.gov.lv